CELEX: 31987R3456
Language: el
Date: 1987-11-18 00:00:00
Title: Κανονισμός (ΕΟΚ) αριθ. 3456/87 της Επιτροπής της 18ης Νοεμβρίου 1987 περί παύσεως της αλιείας του σκουμπριού από πλοία με σημαία της Δανίας

Avis juridique important

|

31987R3456

Κανονισμός (ΕΟΚ) αριθ. 3456/87 της Επιτροπής της 18ης Νοεμβρίου 1987 περί παύσεως της αλιείας του σκουμπριού από πλοία με σημαία της Δανίας  

Επίσημη Εφημερίδα αριθ. L 328 της 19/11/1987 σ. 0033 - 0033

***** ΚΑΝΟΝΙΣΜΟΣ (ΕΟΚ) αριθ. 3456/87 ΤΗΣ ΕΠΙΤΡΟΠΗΣ  της 18ης Νοεμβρίου 1987  περί παύσεως της αλιείας του σκουμπριού από πλοία με σημαία της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4035/86 του Συμβουλίου της 22ας Δεκεμβρίου 1986 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen (2), προβλέπει τις ποσοστώσεις για σκουμπρί για το 1987·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσότητα που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων για τα σκουμπριά στα ύδατα των διαιρέσεων CIEM II a (νορβηγικά ύδατα), από πλοία με σημαία της Δανίας ή νηολογημένα στην Δανία, έφθασαν τις ποσοστώσεις που είχαν διατεθεί για το 1987,  ότι η Δανία απαγόρευσε την αλιεία για αυτό το απόθεμα από τις 25 Οκτωβρίου 1987· ότι πρέπει, κατά συνέπεια η ημερομηνία να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων σκουμπριού στα ύδατα των διαιρέσεων CIEM II a (νορβηγικά ύδατα), από πλοία με σημαία της Δανίας ή νηολογημένα στη Δανία εκτιμάται ότι έχει εξαντλήσει τις ποσοστώσεις που είχαν διατεθεί για το 1987.  Απαγορεύεται η αλιεία σκουμπριού ύδατα των διαιρέσεων CIEM II a (νορβηγικά ύδατα), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση που έχει αλιευθεί στις διαιρέσεις αυτές από πλοία με σημαία της Δανίας ή νηολογημένα στη Δανία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 25 Οκτωβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Νοεμβρίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 376 της 31. 12. 1986, σ. 80.